Folketing
2003-12-12

Da Socialdemokratiet havde regeringsmagten, drev man massevis af mennesker ud på venteliste til sygehusvæsenet. 247.000 ventede mere end 3 måneder på at blive indlagt, da Socialdemokratiet og regeringen måtte opgive regeringsmagten. Nu er det sådan, at en patient med knæproblemer ikke mere skal vente 35 uger som dengang, men kun 17 uger, og en patient med hofteproblemer skal ikke mere vente 30 uger, men kun 15 uger. Det er virkelig en forbedring. Derfor har jeg tre spørgsmål, og jeg håber, jeg kan få ét besvaret. Spørgsmål nr. 1: Hvad mener Socialdemokratiet om privathospitalers rolle i samfundet? Spørgsmål nr. 2: Hvad mener Socialdemokratiet om privathospitalers rolle i samfundet? Nr. 3: Hvad mener osv. Det er, fordi jeg gerne vil høre, hvad Socialdemokratiet mener om privathospitaler, og om patienter kan få offentligt tilskud. Jeg spurgte om det sidste gang, men fik intet svar, ligesom alle andre ordførere ikke har fået svar. Nu spørger jeg igen.